
 РЕГЛАМЕНТ ЗА ИЗПЪЛНЕНИЕ (ЕС) .../... НА КОМИСИЯТА
 от 17.5.2017 година
 за изменение на Регламент (ЕО) No 889/2008 по отношение на фуражите за някои отглеждани по биологичен начин аквакултурни животни
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 834/2007 на Съвета от 28 юни 2007 г. относно биологичното производство и етикетирането на биологични продукти и за отмяна на Регламент (ЕИО) No 2092/91
 1
 , и по-специално член 15, параграф 2 и член 16, параграф 1 от него,
 като има предвид, че:
 (1)В Регламент (ЕО) No 834/2007 са определени основните изисквания по отношение на биологичното производство на аквакултурни животни, както и изискванията по отношение на фуражите за такива животни. Подробните правила за прилагането на тези изисквания се съдържат в Регламент (EО) No 889/2008 на Комисията
 2
 .
 (2)В член 15, параграф 1, буква г), подточка i) от Регламент (ЕО) No 834/2007 е формулирано изискването рибите и ракообразните да бъдат хранени с фуражи, които удовлетворяват хранителните им потребности през различните етапи от тяхното развитие.
 (3)В член 25л от Регламент (ЕО) No 889/2008 са определени специфични правила относно фуражите за някои аквакултурни животни, посочени в приложение XIIIa, раздели 6, 7 и 9 от същия регламент. Тези правила имат за цел да се приоритизира използването на естествен фураж (при наличие на такъв фураж).
 (4)Съгласно член 25л, параграф 1 от Регламент (ЕО) No 889/2008 посочените животни трябва да бъдат хранени с естествена храна, намираща се във водоеми и езера. По силата на член 25л, параграф 2 от същия регламент се разрешава — при липса на достатъчни количества естествени фуражни ресурси — да се използват биологичен фураж от растителен произход или морски водорасли. В член 25л, параграф 3, букви а) и б) от същия регламент са определени максималните проценти рибно брашно и рибено масло, които може да включва фуражната дажба на сиамския пангасий и съответните видове скариди, когато към естествения фураж се добавя допълнителен фураж.
 (5)През етапите, когато аквакултурните животни се намират в люпилен басейн, естественият фураж е ограничен или изобщо липсва. Някои държави членки сигнализираха на Комисията, че ако се прилагат през ювенилните етапи, които протичат в люпилен басейн, определените в член 25л, параграф 3, буква б) от Регламент (ЕО) No 889/2008 правила относно храненето на белите скариди, и по-специално на тигровите скариди (Penaeus monodon), може да доведат до недохранване и повишена смъртност.
 (6)Съгласно член 25л, параграф 1 от Регламент (ЕО) No 889/2008 се изисква посочените животни да бъдат хранени с естествена храна, намираща се във водоеми и езера. Това изискване следва да се отнася само за етапите на угояване, когато животните се отглеждат във водоеми и езера, а не в люпилни басейни, където естественият фураж е в недостатъчно количество. Тази разпоредба доби особена важност по-специално след 31 декември 2016 г., тъй като от тази дата съгласно член 25д, параграф 3 от Регламент (ЕО) No 889/2008 ювенилни аквакултурни екземпляри, отгледани по небиологичен начин, не може да се въвеждат в стопанства, в които се извършва отглеждане по биологичен начин. До тази дата